रेलवे ने दर्जनों ट्रेनों को किया कैंसिल, देखिए पूरी लिस्ट
नए कृषि कानूनों (New farmer law) के खिलाफ पंजाब में हो रहे किसानों के आंदोलन (Farmer protest) का अलर रेलवे (Indian Railways) पर भी देखने को मिला।
नई दिल्ली: नए कृषि कानूनों (New farmer law) के खिलाफ पंजाब में हो रहे किसानों के आंदोलन (Farmer protest) का अलर रेलवे (Indian Railways) पर भी देखने को मिला। किसान आंदोलनों को देखते हुए रेलवे ने कई ट्रेनें कैंसिल (Train cancel) कर दी हैं। जो ट्रेनें कैंसिल की गई हैं, उनमें से ज्यादातर ट्रेनें पंजाब की ओर जाने वाली या फिर पंजाब की ओर से आने हैं। उत्तर रेलवे (Northern Railway) ने इस संबंध में ट्वीट कर जानकारी दी। ट्वीट में उत्तर रेलवे ने लिखा, "किसान आंदोलनों के कारण 18 अक्टूबर तक नई दिल्ली से श्री माता वैष्णों देवी कटरा 'वंदे भारत एक्सप्रेस (22439/22440)' और नई दिल्ली-अमृतसर शताब्दी (02029/02030) सहित कई ट्रेनें कैंसिल की गई हैं। यह किसान आंदोलनों के खत्म होते ही फिर से जल्दी शुरू कर दी जाएंगी।"Image Source : TWITTERपूरी लिस्टउत्तर रेलवे ने 12 अक्टूबर को कहा था कि वह राजधानी, शताब्दी एक्सप्रेस और दूरंतो सहित और 40 स्पेशल रेलगाड़ियों का परिचालन शुरू करने जा रहा है। उत्तर रेलवे के प्रवक्ता दीपक कुमार ने कहा था कि यह निर्णय लिया गया है कि हजरत निजामुद्दीन-पुणे एसी दुरंतो एक्सप्रेस स्पेशल, नई दिल्ली-कालका शताब्दी एक्सप्रेस स्पेशल, नई दिल्ली-देहरादून शताब्दी एक्सप्रेस स्पेशल और श्री माता वेष्णों देवी कटरा-नई दिल्ली एसी एक्सप्रेस स्पेशल को 15 अक्टूबर से शुरू किया जाएगा।इसके अलावा उत्तर रेलवे 16 अक्टूबर से बांद्रा टर्मिनस-हजरत निजामुद्दीन युवा एक्सप्रेस स्पेशल और 17 अक्टूबर से हजरत निजामुद्दीन-बांद्रा टर्मिनस युवा एक्सप्रेस स्पेशल की सेवाएं भी शुरू करेगा। उत्तर रेलवे 15 अक्टूबर से लोकमान्य तिलक-हरिद्वार ए.सी. एक्सप्रेस स्पेशल, 17 अक्टूबर से लोकमान्य तिलक-लखनऊ ए.सी. एक्सप्रेस स्पेशल, 17 अक्टूबर से नागपुर-अमृतसर ए.सी. एक्सप्रेस स्पेशल और 12 अक्टूबर से डिब्रूगढ़-नई दिल्ली राजधानी स्पेशल का परिचालन भी शुरू करेगा।रेलवे ने 25 मार्च से कोविड-19 लॉकडाउन लागू होने पर सभी पैसेंजर, मेल और एक्सप्रेस ट्रेनों के संचालन को निलंबित कर दिया था। इसने 1 मई से प्रवासी मजदूरों के लिए श्रमिक स्पेशल ट्रेनों का संचालन शुरू किया और 12 मई से विशेष वातानुकूलित ट्रेनों के 15 जोड़ों का परिचालन भी शुरू किया। इसके बाद, 1 जून से 100 जोड़ी ट्रेनों की सेवा शुरू हुई। इसके बाद 1 सितंबर से 80 और ट्रेनों के 40 जोड़े जोड़े चालू हुए।